Drupal

Drupal (IPA-uttale: [druː pʰəl]) er et fri og åpen kildekode publiseringssystem (CMS) og publiseringsrammeverk (CMF) som er skrevet i programmeringsspråket PHP og er distribuert under GNU General Public License. Drupal vedlikeholdes og utvikles av titusenvis av frivillige. Drupal brukes som et «back-end» system for minst 2,2% av alle nettsteder i verden, dette inkluderer alt fra personlige nettsider og blogger til tyngre bedrift-, politiske- og offentlige nettsider. Drupal brukes også som system for kunnskapsforvaltning og samarbeid i næringsliv.
Drupal består av en grunnpakke, eller en kjerne kjent som Drupal core, som inneholder grunnleggende funksjonalitet som er vanlig for publiseringsverktøy. Dette inkluderer brukerregistrering, menystyring, nyhetsaggregering, utseendetilpasning, og systemadministrasjon. Drupalkjernens bruksområde inkluderer enkelt- eller flerbruker bloggplattform, brosjyrenettside, diskusjonsforum, og nettsamfunn bestående av brukergenerert innhold.
Per januar 2016 finnes det rundt 32 880 brukerskapte moduler, disse er gjort fritt tilgjengelig for nedlasting og utvider Drupals funksjonalitet.Selv om Drupal byr på et sofistikert programmeringsgrensesnitt for utviklere er likevel ingen programmeringskunnskaper påkrevet for oppretting og administrering av en grunnleggende nettside.Drupal kjører på alle dataplattformer som støtter både en webserver som kan kjøre PHP (inkludert Apache, IIS, lighttpd, og Nginx) og en database (som MariaDB, MongoDB, MySQL, PostgreSQL, SQLite og Microsoft SQL Server) for å lagre innhold og innstillinger. Drupal 6 støtter offisielt kun PHP 5.x, Drupal 7 krever PHP 5.2.5 eller høyere, mens Drupal 8 krever PHP 5.5.9 eller høyere.


== Historikk ==
Drupals tilblivelse startet i år 2000 da grunnlegger av Drupal, Dries Buytaert, studerte ved Universitetet i Antwerpen. Buytaert og hans medstudenter savnet en mulighet til å kunne diskutere og dele informasjon med hverandre. Dette inspirerte Buytaert til å utvikle en intern webløsning som fungerte som en mindre nettavis med et integrert forum. På dette tidspunktet hadde prosjektet ikke blitt tildelt noe navn.
Etter uteksaminering besluttet vennekretsen at den interne nettsiden skulle publiseres online for å kunne holde videre kontakt med hverandre. 
Buytaert ønsket å kalle nettstedet for «dorp» (nederlandsk for «landsby», som henviser til programvarens samfunns-aspekter), men gjorde en typografisk feil da han skulle undersøke om domenenavnet fortsatt var ledig og syntes «drop» lød bedre. Navnet Drupal ble senere til som en engelsk translitterering av det nederlandske ordet «druppel» som betyr «dråpe».
Over tid endret lesergruppen seg noe og ulik teknologi som leserne diskuterte ble forsøkt ut på nettsiden. I januar 2001 ble systemet frigitt som åpen kildehode med hensikt på at flere skulle få eksperimentere med programvaren.
I dag bidrar et globalt fellesskap til å utvikle Drupal, og Drupals popularitet har økt raskt. Fra mai 2007 til april 2008 ble Drupal lastet ned i fra det offisielle nettstedet Drupal.org mer enn 1.4 millioner ganger, en økning på ca. 125% fra året før.Per desember 2015 benyttes Drupal av minst 1 million nettsteder. Dette inkluderer flere hundrevis av sider driftet av velkjente kommersielle og ideelle organisasjoner, selskaper, media og forlag, myndigheter, skoler og enkeltpersoner. Drupal har gjentatte ganger vunnet Packt «Open Source CMS Award» og vunnet Webware 100 tre ganger etter hverandre.


== Drupals kjerne ==
I Drupalmiljøet betyr termen «core» (kjerne) alt som i en Drupal-installasjon befinner seg utenfor mappen «sites». Drupals kjerne er det grunnleggende elementet i Drupal. I sin standard konfigurasjon kan nettsidens innhold skapes av registrerte eller anonyme brukere (etter skjønn av administrator) og er gjort tilgjengelig for nettsidens besøkende på en rekke valgfrie kriterier. Drupals kjerne inkluderer også et hierarkisk taksonomi-system, som gjør at innhold kan kategoriseres eller merkes med stikkord for enklere sporbarhet.


=== Moduler inkludert i kjernen ===
Drupals kjerne inkluderer flere valgfrie moduler som administrator av nettsiden kan aktivere for å utvide nettsidens funksjonalitet.
Kjernen i en drupaldistribusjon byr på en rekke funksjoner, inkludert :


=== Utseendemaler inkludert i kjernen ===

Drupals kjerne inkluderer flere standard temaer som gjør at man raskt kan tilpasse nettsidens utseende, for eksempel temaene «Bartik» og «Seven». Visse temaer inkluderer en fargebehandler som tillater administrator å endre farge på nettsidens elementer via et brukervennlig grensesnitt i nettleseren.


=== Språktilpasning ===
I tillegg til standard engelskspråklig utgave er Drupal per november 2015 gjort tilgjengelig for 112 språk, inkludert norsk (bokmål og nynorsk). Drupal har også støtte for språk som skrives fra høyre mot venstre, som arabisk, persisk, og hebraisk.
Drupals lokalisering bygger på gettext, GNUs internasjonalisering og lokaliserings-bibliotek.


== Utvidning av Drupals kjerne ==
Drupals kjerne er modulær, som vil si et system av hooks og tilbakeanrop som åpnes internt via et API.
Drupal isolerer kjernen i fra brukerskapte moduler og temaer. Dette øker fleksibiliteten og sikkerheten og lar administratorer enklere oppgradere til nye versjoner uten å overskrive nettstedets tilpasninger.
I drupalmiljøet hører man gjerne ordtaket «never hack core» nevnt ofte, et ordtak som tar til sikte på en streng anbefaling om at det i de aller fleste tilfeller ikke vil være behov for å gjøre endringer direkte i kjernen da Drupal er satt sammen på en slik måte at endringer man ønsker heller bør oppnås ved å utvide eller overstyre Drupals kjerne. Drupals modulære design tillater brukerskapte moduler og utseendemaler å utvide eller overstyre Drupals standard atferd uten å endre Drupal-kjernens kode.


=== Moduler ===
Brukerskapte moduler tilbyr utvidet funksjonalitet som bildegallerier, tilpassede innholdstyper og innholdslister, WYSIWYG-behandlere, system for private meldinger, tredjeparts integrasjonsverktøy, med mer. Per januar 2016 lister Drupals nettsted rundt 32 880 fritt tilgjengelige brukerskapte moduler.Noen av de mest anvendte brukerskapte modulene inkluderer:

Pathauto : Gjør det mulig å automatisk generere URL-alias for ulike innholdstyper
IMCE : Et opplastingsverktøy og fil-bibliotek som tillater oppretting av personlige kataloger og kvotesystem
Backup and Migrate : Et verktøy som forenkler prosesser som sikkerhetskopiering, gjenoppretting av Drupals database, og migrering fra et Drupal-nettsted til et annet


=== Distribusjoner ===
Tidligere måtte de som ønsket seg en typetilpasset installasjon av Drupal laste ned en forhånds-skreddersydd versjon separat fra Drupals offisielle kjerne. I dag benyttes det distribusjoner som ved installasjon av Drupals kjerne gjør det mulig å installere et nettsted eller applikasjon som er bygget med et bestemt formål.
Ved opprettelse av nye drupal-nettsider tilbyr distribusjoner en rekke fordeler ved at man ikke behøver å manuelt finne frem, laste ned og installere brukerskapte moduler og justere systemets innstillinger. Distribusjonene er samlinger av moduler, temaer, og tilhørende konfigurasjonsinnstillinger som forbereder Drupal for tilpasset drift. For eksempel kan en distribusjon konfigurere Drupal som en nettavis eller en nettbutikk.
Per november 2015 lister Drupals offisielle nettsted 984 distribusjoner, deriblant OpenPublish, Drupal Commons, Open Atrium, Managing News, Tattler, NodeStream, Pressflow, OpenPublic, og COD (Conference Organizing Distribution) .


== Sikkerhet ==
Drupals politikk er å kunngjøre naturen til ethvert sikkerhetsproblem når en sikker versjon er tilgjengelig.Administratorer av Drupal-nettsider blir automatisk varslet om oppdateringer via modulen Update Status (Drupal 6.x) eller via Update Manager (Drupal 7.x). Drupal vedlikeholder en e-post-liste, en side med historikk over alle sikkerhetsmeldinger, en RSS-strøm, og en Twitter-kanal med de seneste sikkerhetsanmodninger og relaterte nyheter.


== Samfunn ==
Drupal.org består av et stort globalt fellesskap av brukere som per november 2015 utgjør 97 862 aktive bidragsytere.To til tre ganger i året arrangeres det offisielle Drupalkonferanser, kalt «DrupalCon» (av engelsk Drupal Conference), en i Nord-Amerika om våren og en i Europa om høsten. Antall deltakere på DrupalCon økte fra omtrent 500 fremmøtte i Szeged (Ungarn) i august 2008 til rundt 3000 mennesker i Chicago i mars 2011. Den europeiske DrupalCon fant sist sted i august 2012 i den tyske byen München.Mindre arrangementer, kjent som «Drupal Camps», avholdes hele året over hele verden.
Det finnes en rekke aktive Drupal fora, e-post-lister, IRC-kanaler, temagrupper og lokale grupper.Det finnes også over 30 nasjonale Drupal-samfunn som tilbyr språkspesifikk brukerstøtte, deriblant Drupal Norge.


=== Offisielle DrupalCon-arrangementer ===


=== Drupalutvikling i Norge ===
Drupal blir også utviklet i Norge. Det offisielle norske nettstedet for Drupal Drupal Norge gir ut de offisielle norske språkfilene til programvaren og tilleggsmodulene. På nettstedet finnes også de 3 norske Drupal håndbøker, hvor de tilbyr Drupal brukerveiledninger på norsk, til nybakte og erfarne Drupaladministratorer, -brukere og -utviklere. Nettstedet tilbyr også hjelp og støtte til Drupal på norsk. I tillegg til disse funksjonalitetene, har Drupal Norge en katalog over Drupal-drevne nettsteder i Norge og en katalog over leverandører av Drupal i Norge. Drupal Norge er et brukerdrevet nettsted som lever på bidrag og innspill fra det norske Drupalmiljøet.


== Utmerkelser ==


== Eksempler på nettsider som bruker Drupal ==


== Referanser ==


== Litteratur ==
Butcher, Matt (2010). Drupal 7 Module Development. England: Birmingham: Packt Publishing. ISBN 978-1849511162. 
Byron, Angela; Berry, Addison; De Bondt, Bruno; (2012). Using Drupal. O'Reilly Media. ISBN 978-1449390525. CS1-vedlikehold: Flere navn: forfatterliste (link)
Madel, Kurt (2012). Drupal 7 Development by Example Beginner's Guide. Packt Publishing. ISBN 978-1849516808. 
Mercer, David (2010). Drupal 7 : Create and operate any type of website quickly and efficiently. Packt Publishing. ISBN 978-1849512862. 
Novillo Requena, Juan Pablo (2012). Drush User's Guide. Packt Publishing. ISBN 978-1849517980. 
Pol, Kristen (2012). Drupal 7 Multilingual Sites. England: Birmingham: Packt Publishing. ISBN 978-1849518185. 
Stovall, Tom (2012). Drupal 7 Mobile Web Development Beginner's Guide. Packt Publishing. ISBN 978-1849515627. 
Travis, Brian (2011). Pro Drupal 7 for Windows Developers. Berkeley: Apress. ISBN 978-1430231530. 


== Eksterne lenker ==
(en) Offisielt nettsted 
(en) Drupal – kategori av bilder, video eller lyd på Commons 
Drupal Norge – det offisielle norske nettstedet for Drupal
Microsoft Web Platform Installer – installering av Drupal på Windows og IIS.
Drupal på openhub.net